মহানগর ওয়েবডেস্ক: নিমতায় নিহত তৃণমূল নেতা নির্মল কুণ্ডুর বাড়িতে পৌঁছে সমবেদনা জানালেন মুখ্যমন্ত্রী মমতা বন্দ্যোপাধ্যায়৷ দোষীদের ক্ষমা নয় উপযুক্ত শান্তি দেওয়া হবে এমনই আশ্বাস দিতে শোনা গেল মমতা বন্দ্যোপাধ্যায়কে৷ বৃহস্পতিবার বিকেলে নিহত তৃণমূল নেতার পরিবারের সঙ্গে দেখা করার পর বাইরে সংবাদমাধ্যমের মুখোমুখি হয়ে বিজেপির বিরুদ্ধে ক্ষোভ উগরে দিলেন মমতা৷ এদিন মেঘালয়ের রাজ্যপাল তথাগত রায়ের বক্তব্যের বিরুদ্ধে ধিক্কার জানালেন মুখ্যমন্ত্রী৷ সাংবিধানিক পদে থেকে এমন মন্তব্য করা যায় না, বিজেপির উচিত নিজেদের জিভকে নিয়ন্ত্রণ করা, ধিক্কারের ভাষায় বললেন তিনি৷ উল্লেখ্য হিন্দি ভাষায় ওপর জোর দিতে চেয়ে মোদী সরকার নয়া পরিকল্পনা করেছিল, চেয়েছিল হিন্দি বাধ্যতামূলক করতে।
বিজেপি নিজের জিভকে নিয়ন্ত্রণ করুক, তথাগত রায়ের মন্তব্য প্রসঙ্গে ধিক্কার মমতার